b'\n_START_ARTICLE_\nMarcus Miller\n_START_SECTION_\nPriser og \xc3\xa6resbevisninger\n_START_PARAGRAPH_\nMarcus Miller vant tre \xc3\xa5r p\xc3\xa5 rad prisen \xc2\xabMost Valuable Player\xc2\xbb, som utdeles av National Academy of Recording Arts and Sciences (NARAS) til studiomusikere. Deretter fikk han status som \xc2\xabplayer emeritus\xc2\xbb og kunne ikke lenger nomineres til denne utmerkelsen._NEWLINE_Miller har vunnet en rekke Grammy Awards som produsent for Miles Davis, Luther Vandross, David Sanborn, Bob James, Chaka Khan og Wayne Shorter. Han vant en Grammy Award for beste R&B l\xc3\xa5t i 1992, for Luther Vandross\xe2\x80\x99 Power of Love. I 2001 vant han en Grammy for \xc2\xabBest Contemporary Jazz Album\xc2\xbb for sitt syvende solo instrumentalalbum M2. I 2015 fikk han en Grammy for \xc2\xabBest Contemporary Instrumental Album\xc2\xbb for platen Afrodeezia._NEWLINE_I 2012 ble Miller utnevnt av UNESCO til \xc2\xabArtist for Peace\xc2\xbb, og begynte sitt virke til st\xc3\xb8tte for UNESCOs \xc2\xabSlave Route Project\xc2\xbb.'